## VZN č. 3/2019 o určení miesta a času zápisu dieťaťa na plnenie povinnej školskej dochádzky v základných školách, ktorých je zriaďovateľom obec Ladomirová navrhla Mgr. Eva Oleárová, PhDr. Vladislav Cuper

## Všeobecne záväzné nariadenie Obce Ladomirová č. 3/2019 o určení miesta a času zápisu dieťaťa na plnenie povinnej školskej dochádzky v základných školách, ktorých zriaďovateľom je Obec Ladomirová

**Návrh VZN vyvesený dňa 01.02.2019**

Návrh zvesený dňa: .......................

VZN schválené dňa: ......................................

VZN platné dňa: ......................................

VZN nadobúda účinnosť dňa: ......................................

**Čl. I.**

**Preambula**

1. Obecné zastupiteľstvo v Ladomirovej, v súlade s ustanovením  § 6 ods. 2 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov , s ustanovením § 20 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a v súlade s § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov vydáva toto Všeobecne záväzné nariadenie obce Ladomirová  č. 1/2018 o určení miesta a času zápisu dieťaťa do 1. ročníka základných škôl v zriaďovateľskej pôsobnosti obce Ladomirová (ďalej len”VZN”).

**Čl. II.**

**Základné ustanovenia**

1. Účelom tohto  VZN  je  určiť  miesto a  čas zápisu dieťaťa  na plnenie povinnej školskej dochádzky v základných školách, ktorých zriaďovateľom je obec Ladomirová (ďalej len “obec”).
2. Obec je zriaďovateľom týchto základných škôl: Základná škola Ladomirová.
3. Povinná školská dochádzka je desaťročná a trvá najviac do konca školského roka, v ktorom žiak dovŕši 16. rok veku, ak č. 245/2008 Z. z. neustanovuje inak. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť, ak zákon neustanovuje inak. Povinná školská dochádzka sa plní v základných školách, v stredných školách a v školách pre žiakov so špeciálno–vzdelávacími potrebami podľa zákona č. 245/2008 Z. z., ak zákon neustanovuje inak.

**Čl. III.**

**Určenie miesta a času zápisu dieťaťa na plnenie povinnej školskej dochádzky v základnej škole**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole v školskom obvode, v ktorom má dieťa trvalý pobyt, ak zákonný zástupca pre svoje dieťa nevyberie inú základnú školu.
2. Obec určila čas zápisu v Základnej škole Ladomirová, ktorá je v zriaďovateľskej pôsobnosti obce na deň 11.04.2019 od 13:00 hod od 16:00 hod.
3. Zápis dieťaťa na plnenie povinnej školskej dochádzky v základnej škole, ktorej zriaďovateľom je obec, sa realizuje v miestnostiach určených riaditeľmi jednotlivých základných škôl uvedených v článku II., bod 2 tohto VZN.

**Čl. IV.**

**Povinnosti zákonného zástupcu dieťaťa**

1. Zákonný zástupca dieťaťa je povinný prihlásiť svoje dieťa na plnenie povinnej školskej dochádzky v základnej škole v školskom obvode, v ktorom má dieťa trvalý pobyt, ak zákonný zástupca pre svoje dieťa nevyberie inú základnú školu.
2. Zákonný zástupca je povinný pri zápise uviesť tieto údaje:
	1. meno a priezvisko dieťaťa, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
	2. meno a priezvisko zákonných zástupcov, adresa zamestnávateľa, trvalé bydlisko zákonných zástupcov.

**Čl. V.**

**Záverečné ustanovenia**

1. V prípade, že si zákonný zástupca nesplní povinnosť prihlásiť dieťa na plnenie povinnej školskej  dochádzky, dopustí sa priestupku, za ktorý mu obec môže uložiť pokutu v zmysle  § 37 zákona č. 596/2003 Z. z. do výšky 331,50 €.
2. Toto VZN bolo schválené uznesením .......................... zo dňa ...................... a účinnosť nadobúda dňa ............................

V Ladomirovej, dňa ............................

…………………………

PhDr. Vladislav Cuper

 Starosta obce